Frederik Küüts

Frederik Küüts (sündinud 28. aprillil 1999) on eesti laulukirjutaja, kitarrist ja muusikaprodutsent. Ta kasutab artistinime Fredi.

Haridus

Ta on lõpetanud Mihkel Lüdigi nimelise Vändra Muusikakooli ja õppinud hiljem mõned aastad Pärnu Muusikakoolis (õpetajad Marek Talts ja Erko Niit) ja Georg Otsa nimelises Tallinna Muusikakoolis (õpetajad Mart Soo ja Mairo Marjamaa).Anne Adams. Muusikud muusikast: Frederik Küüts. Kitarr.ee, 15.11.2023

2018. aastal lõpetas ta Pärnu Sütevaka Humanitaargümnaasiumi.Pärnu Sütevaka Humanitaargümnaasiumi 27. lend

Muusikaline tegevus

2015. aastal juhtis tema debüütsingel "Not Today" kolm nädalat MuusikaPlaneedi TOP 10 edetabelit.Frederik Küüts avaldas laulu "Words of Safety". Muusikaplaneet.ee, 27.01.2016

2016. aastal avaldas Frederik EP pealkirjaga "Lights & Lies".

Aastatel 2016–2017 osales ta poistebändis Beyond Beyond.

Fredi on töötanud koos mitme eduka eesti artistiga, sealhulgas NOËP, Alika, Karl Killing, Eleryn Tiit, Inga Tislar, Rahel, Stefan, Jüri Pootsmann, The Boondocks ja teised.Fredi. Allstarz.ee

Koos Anett Kulbiniga osales ta koosseisus Anett x Fredi Eesti Laulu konkursil 2020. aastal lauluga "Write About Me", mis sai finaalis 3. koha.Anett x Fredi - Write About Me. Eesti Laul 2020 2023. aasta Eesti Laulu finaalis sai Anett x Fredi lauluga "You Need To Move On" 10. koha.Anett x Fredi - You Need To Move On. Eesti Laul 2023 

Aastatel 2020 kuni 2023 oli Frederik alternatiiv-pop ansambli Gram-Of-Fun kitarrist ja laulukirjutaja.

2023. aasta Eesti Muusikaauhindadel võitis Gram-Of-Fun albumi "To The Great Unknown" eest Aasta Ansambli ja Aasta debüütalbumi tiitlid. 

2023 septembris ilmus Anett x Fredi album "Read Between The Lines".Muusikaküllane õhtu: Anett ja Fredi esitlesid oma uhiuut albumit! Postimees, 19.09.2023

Anett x Fredi duo võitis 2024 Eesti Muusikaauhindadel Aasta Soul/Funk/R'n'B artisti tiitli. 

2024 oli Frederik Eesti Muusikaettevõtluse auhindadel nomineeritud Aasta laulukirjutaja tiitlile. 

2024. aastal ilmus Fredi esimene sooloalbum "TRANQUILO".Frederik Küüts: Jumal tänatud, et ma ei ole kuulus räppar. VLND Burger Magazine

Samuti on Frederik nublu bändi kitarrist ja muusikaline juht. Fredi oli 2025 kevadel ilmunud nublu ja Vaiko Epliku koostöö-albumi "SUPERSUURE HOOLEGA." üks produtsentidest ja kaasakirjutajatest.  

2025. aastast on ta Sandra Sillamaa ja Sofia-Liis Liivi kõrval ansambli SADU liige ja on kirjutanud bändile muusikat ja laulutekste.Ansambel SADU andis välja albumi "Probleemid paradiisis". Muusikaplaneet.ee, 24.09.2025Frederik Küüts: Sadu edu on küllaltki uskumatu. ERR Eeter, 26.12.2025

2026. aasta Eesti Muusikaauhindade jagamisel võitis SADU oma albumiga "PROBLEEMID PARADIISIS" Aasta debüütalbumi, Aasta ansambli ja Aasta albumi tiitlit.

Tunnustus
2023 Gram-Of-Fun - "To The Great Unknown" - Eesti Muusikaauhindadel Aasta debüütalbum ja Aasta Ansambel.
2024 Anett x Fredi - "Read Between The Lines" - Eesti Muusikaauhindadel Aasta Soul/Funk/R'n'B artist.
2024 Tiit Pauluse nimeline noore kitarrimängija preemiaTiit Pauluse nimelise noore kitarristi preemia võitis Frederik Küüts. ERR kultuur, 13.10.2024
2026 SADU - "PROBLEEMID PARADIISIS" - Eesti Muusikaauhindadel Aasta Debüütalbum, Aasta ansambel ja Aasta Album.

Viited

Välislingid
Frederik Küüts: Suudan end 20aastaselt muusikaga ära elatada. Pärnu Postimees, 13.02.2020
Kitarrist ja laulja Frederik Küüts: Ei tasu ennast liiga tõsiselt võtta ega üle mõelda. Pärnu Postimees, 3.07.2020
Fredi Eesti Laulu finaalist: Kuidas iganes läheb, läheb hästi. Pärnu Postimees, 17.01.2023
Frederik Küüts: viimased aastad on mind inimesena rahulikumaks kujundanud. ERR Eeter, 17.10.2024

Kategooria:Eesti kitarristid
Kategooria:Eesti muusikaprodutsendid
Kategooria:Eesti laulukirjutajad
Kategooria:Pärnu Sütevaka Humanitaargümnaasiumi vilistlased
Kategooria:Sündinud 1999